Wat ek ervaar het was so Goddelik, so 'n groot geskenk, dat aardse woorde, en ons taal hopeloos te klein is. Ek deel graag wat met my gebeur het met mense wat bereid is om te luister, aangesien die vir ook hulle baie sal beteken. Daarom is sterfbedbegeleiding, selfs al is dit baie traumaties, so 'n besonderse kosbare tyd in die mens se lewe, en ook die wat dit saam met hulle deurgaan.
My gevonde insig in mense en probleme maak van my 'n redelik goeie berader. Ek spog nie, ek bring dank aan die Heer hiermee.
By geleentheid het ek aan ’n predikant tydens huisbesoek gevra waar kom God vandaan en wie het God “geskape”. Sy antwoord was dat dit nie belangrik is nie maar dat die volgende vir ons belangrik is ................. By ’n ander geleentheid het ’n predikant van die kansel af gesê dat indien ons nie elke Sondag in die kerk is nie, maak nie saak wat die rede is nie, sal ons siele Hel toe gaan so seker as wat hy daar staan. Volgens hierdie eksegese was ek, of liewer my siel dan al klaar ge-oormerk vir die hel.
Hoe kommunikeer God met ons? Op die oog af lyk dit na ’n maklike antwoord soos deur die Bybel en so meer. Ja, dit weet ek. Wat egter is die kommunikasie proses? Is dit iets soos radiogolwe?
Wat hierdie bydrae betref, sluit ek dit hiermee af. Baie dankie vir die geleenthede wat ek gegun is om wel bydraes op hierdie forum te kon lewer.
Einstein het ook met die vrae gesukkel waarmee jy gesukkel het maar hy het God op n ander vlak probeer bewys of ontken. Dit was met die ontdekking van n Quark wat hy sy hande in die lug gegooi het uitgeroep het. “This is n setup job” Die Quark is soos wat n elektron om n atoom wentel, die energie wat om n elektron wentel. Die Quark is niks wat materie word met die impuls van n gedagte. Al is die Quark die kleinste vorm van energie wat die mens kon ontdek, kan dit deur die oog van n naald en om die die oog van die naald gelyktydig gaan. Die Quark wanneer materie, het die vermoë om atome te herrangskik en so materie te verander. Die spoed van n Quark het hulle bereken sal die van die wegspring tot aan die einde van die uitspansel en terug, onmiddellik wees. Die spoed kan nie gemeet word nie.
Ek staan verbaas oor jou ontdekkings omdat God volgens my so groot is, dat ek dink dit onmoontlik is om Sy grootheid te verstaan. Sy Goddelike wette waardeur Hy aan die mens toegang gegee het om ook te skep, word op hierdie stadium deur die new age beter benut as deur gelowiges. Met die verskil dat die new age daardie wette wat vir alle mense beskikbaar is, neem om aan hulle goddelike status te gee waarmee hulle God uiteindelik glo wil onttroon.
Die Bybel is vir ons in woorde en in beeldspraak geskryf om vir ons iets te probeer verduidelik wat eintlik in n mens se taal en verwysingsraamwerk onmoontlik is om te verstaan.
Ek kan nie vir jou sê wat jy moet doen en wat jy nie moet doen nie. Op hierdie stadium kan ek net sê dat jy moet doen soos Die Gees jou lei en nie soos jou gees jou lei nie.
Die besturende direkteur, genaamd Ephraim het die vorige week of wat gesorg vir baie drama, aangesien hy baie jaloers was op sy vennoot, wat ook 'n ANC raadslid was, wat 'n stewige salaris met baie voordele gehad het. Die maatskappy was nie in staat om meer as R73 000 per maand te betaal vir sy dienste nie.
Toe Ephraim terugkom, het hy gesien wat ek doen, en my handsak probeer afneem. Intussen het hy my aanhou steek met die mes, terwyl hy vreeslike haatdraende goed vir my geskreeu het, alles rassisties van aard. Ek het myself probeer verdedig, maar nie baie suksesvol nie. Hy het my ook met 'n papierspyker, wat op die sekretaresse se lessenaar was gesteek. Ek het my balans verloor, en besef, die man mag nie my vuurwapen aan die hande kry nie. Ek het op dit neergeval, op my maag. Hy het my probeer afsleep, maar sonder sukses. Die mes het in my afgebreek na 28 messteke.
Hy het 'n graaf gegryp, en my eers getrap met sy voete, en toe van my nek onder toe begin oopspit. Hy het in die trapproses my rug gebreek. Toe het hy 'n hoekyster gegryp, die soort wat ons in plaastaal ken as "y-standard", en my kop vier keer oopgeslaan daarmee.
Gedurende die aanval het die Here my die eerste keer weggeneem, en ek het onder 'n doringboom in die bosveld gesit. Die boom se skadu was my beskerming teen die Heer se Lig wat om my geskyn het. Ek het met die Here begin praat oor die sopkombuis wat daardie stadium van my afhanklik was. Daar het 307 kinders elke dag hulle enigste bord kos gekry. Die Here het my nooit onderbreek nie, en Sy antwoord: "Moenie worry nie, alles sal oraait wees".
Die tweede keer wat ek "weggeneem" is, was toe ek gesterf het. Ek was in 'n wit helder vertrek, saam met 'n man, wat in wit geklee was. Hy het met Sy rug na my gestaan. Voor my was my lewensklok wat besig was om agteruit te loop. Ek het besef ek gaan sterf, en het Hom gevra om aan my mense te verduidelik. Hy het nooit 'n woord gese nie, net vir my gekyk. My klok het tot nul gegaan, en weer begin loop. Ek was ongelukkig daaroor, ek wou nie die vrede en geluk en blydskap wat ek daar ervaar het verloor nie. Ek het vir Hom gevra om vir my mense te verduidelik wat gebeur het, en weer het Hy net vir my gekyk.
Die derde keer wat ek "weggevat" was, het ek oor 'n ornamentele brug, wat soos 'n reenboog lyk gestap. Alhoewel ek af beweeg het, was daar nie trappe nie. Ek kon die supergroen gras, die reuse blomme, die perfekte groot vrugte sien, asof ek kon in"zoom" en uit"zoom" met my sig. Alles was superskoon en perfek. Onder het ek begin aanstap na 'n huis. Maar die huis is nie 'n huis aan aardstandaarde nie. Ek het in die huis ingestap, ek het die pad geken. Ek het deur vertrekke en gange gestap, tot by 'n deur. Dit was my huis in die Here se Woning.
Met my eerste ervaring het God my verseker van Sy trou, want tot vandag het daardie sopkombuis nog nooit weer my hulp benodig nie. Daar is 'n nuwe sopkombuis deur my neef gebou, weg van JOB straat, en daar word nou 'n naskoolsentrum en kleuterskool deur senior burgers bedryf. Tans is daar 187 kinders, en kan ek net soms gaan kuier. Ek is nie meer nodig daar nie.
My tweede ervaring was om my te laat verstaan dat ek nou in die Here se tyd leef, en daarom moet ek Sy werk doen. Die Here het aan my getoon dat ek 'n tweede kans in die lewe gekry het.
Die derde ervaring, was om my te verseker dat ek nie verniet stoei met die bose elke dag nie. Hy het my gewys waar ons heen gaan, dat ek 'n plek in Sy Huis het.
Dis maklik om te se ons moet vergewe. Vergifnis is 'n ingewikkelde en eenvoudige ding. Die Here het in Sy gebed vir ons aangetoon dat ons slegs vergifnis sal kan ontvang van Hom as ons self vergewe. Maar terselfdertyd lees ons ook dat indien iemand opregte berou het vir sy dade, en hy vra vir vergifnis, moet dit aan hom geskenk word. Wat gemaak as Ephraim nie enigsins berou het nie? Ephraim het voortgegaan met sy verwoestingsproses, het in die tronk kort kort in 'n geveg betrokke geraak, in die laaste geveg iemand doodgemaak, deur hom ook so oop te spit met 'n graaf soos hy met my gedoen het. Ek kan nie met haat en 'n wrok leef nie, ek sou ook nie enigsins die wonderwerke ontvang het as ek gehaat het nie. Ook het Ephraim nooit vergifnis eers by die Here gesoek nie, eerder verkies om selfmoord te pleeg toe hy sy lewe self erg gekompliseer en moeilik gemaak het. Ek het besluit om hom en sy dade aan die Here te oorhandig om daaroor te oordeel. Ek het my hande van hom gewas en voortgegaan met die lewe wat die Here vir my gegee het om te leef. As ek terugkyk, voel ek bitter hartseer omdat Ephraim nie eerder die regte pad geloop het nie. Hy het nie my vergifnis eers nodig nie, hy moes met God reggemaak het.
Ek verstaan dat dit wat jy deurgegaan het, seker die ergste is wat enige mens kan deurgaan in sy lewe. Ek wil net graag, as ek mag n paar punte noem.
Ek persoonlik glo,(en ek dink ek gaan weer goed teenstand kry van baie), dat geen mens kan sulke wrede goed doen , as hy nie demonies beheer word deur satan nie. Dis 'n geestelike stryd.
Tweedens, om hom te vergewe as iemand wat skuldig is aan jou met die daad wat hy aan jou gedoen het...., gaan OOR JOU, dit gaan nie oor hom nie. As jy wil he dat jou sondes vergewe word, moet jy hom vergewe.
Ek weet vergifnis is 'n baie moeilike onderwerp, maar dink so bietjie hieroor. Mag die Here se vrede oor jou wees!
Dit is hoekom ek dit aan die Here oorgegee het om te oordeel oor die saak. Ek het net voor ek die geleentheid gekry het om te studeer in 'n droom die keuse gekry van die Here, dat ek self kan kies of die aanval moet gebeur of nie, dat Hy my terugneem na daardie spesifieke dag. Ek het gekies om te gaan, dat dit moet plaasvind.
Ek glo dat die Here toelaat dat slegte dinge met ons gebeur, omdat Hy 'n plan met elke ding het. Ek verkies om te bou, eerder as om af te breek.
Ek glo dat my ou lewe tot 'n einde gekom het daar, en dat ek vandag 'n nuwe lewe leef in en vir Hom.
Vergifnis is nie 'n moeilike onderwerp nie. Dit is baie maklik en die voorskrifte word deur God vir ons uitgespel in die Bybel. Liberale idiote wat toelaat dat satan hulle misbruik maak dit moeilik vir hulself. Ons, die kinders van God ervaar God se vergifnis en ons vergewe soos God vergewe. Maklik.
Ek lees nou wat jy vir Lizette antwoord en dan wonder ek of jy impliseer dat, wanneer iemand deur die satan en sy demone beheer word die persoon nie verantwoordelik is vir sy dade nie. Hy is dus ook 'n onskuldige slagoffer, hy kannie berou he nie en sal ook nie om vergifnis vra nie, of verstaan ek jou verkeerd?
Nee Chris, dis nie wat ek gese het nie. Ja hy is verantwoordelik vir sy dade en is skuldig en verdien om skuldih in n hof bevind te word en verdien om in die tronk te sit vir sy dade. My punt is - sy gewete sal hom glad nie pla nie, want sy totjies word getrek deur satan.Hy sal nie vir berou vra nie. Indien sy hart nie verander, soos in die geval van Saulus oppad Damaskus toe.pm nog Christene te gaan uitmoor. Dis my punt.
Ok Hein, ek dink ek verstaan nou mooi wat jy bedoel. Hy moet sonder dat hy bekeer, onvoorwaardelik vergewe word, maar hy moet nog steeds veroordeel word en boet vir sy sondes? Verduidelik asb vir my hoe werk dit.
Dink jy die ou is onskuldig as satan sy toutjies trek of het hy 'n keuse? Kan dit per ongeluk met 'n mens gebeur of is dit 'n besluit wat hy neem? Gee hy homself oor aan die satan of dwing satan hom teen sy wil? Kan kinders van God ook satan besete wees?
Ek maak die keuse elke dag om nie 'n vuurwapen te neem en mense wat my te na gekom het af te maai nie. Ons word verantwoordelik gehou vir elke keuse wat ons maak. Net soos Adam en Eva, soos Kain, soos ons sien deur die Bybel.
Ek lees my Bybel oor vergifnis..., jy noem dit wat ek lees "aardse verleiding" of "leuns van die satan af". My Bybel lees die volgende:
Mat 6:15 Maar as julle die mense hulle oortredinge nie vergewe nie, sal julle Vader julle oortredinge ook nie vergewe nie.
Nee wat dankie Hein. Ek wou ma net vir jou uitwys dat vergifnis glad nie 'n moeilike onderwerp is nie. Dit raak net verwarrend wanneer mens wil probeer maak of God se kinders en satan se besetenis dieselfde behandeling moet kry.
Ek het eintlik besluit om nie met jou te redeneer nie(my plaaswerkers het vrugbaarder grond as jy en my tyd is vir my kosbaar), tog sal ek weer probeer, dalk net glo iemand die drek wat jy kwytraak en dan voel ek skuldig oor ek nie probeer het nie.
Dit is een van God se voorwaardes vir vergifnis. Ek het jou al gese daar bestaan nie so ding soos onvoorwaardelike vergifnis nie. Soek dit in die Bybel en wys dit vir my. Dit is 'n leuen gebore in die hel sodat satan 'n plank het om God se kinders wat slagoffers van een of ander gruwel was, nog verder te slaan. Nou kom welmenende christene en beskuldig kinders van God dat hulle nie onvoorwaardelik vergewe nie. Die kerk self het die leuen al so ver gesluk dat hulle 'n wig deur middel van 'n skuldgevoel tussen God en Sy kinders indruk. Nou kry ons die anties op tv wat hulle mans en kinders se moordenaars kastig vergeef nog voor die bloed droog is. Dit is so vals soos die satan self. 'n Patetiese gebaar van patriotisme teenoor 'n menslike instansie.
Hein, kyk wat doen jy met jou welbedoelde liberale twak. Lizette het kom getuig van die wonderwerke wat God in haar lewe gedoen het en doen. Ek dink nie jy besef dit nie, maar anders as opgemaakte grensverhale is dit baie moeilik om die met vreemdelinge te deel. Tog is dit kosbaar en is daar vir ons elkeen 'n boodskap daarin.
Wat doen jy? Jy vat Lizette baie subtiel aan omdat sy nie skryf sy het onvoorwaardelik vergewe nie. Ek ken Lizette nie so ek kan net skryf van wat ek lees, maar wat ek jou wel kan vertel is dat iemand wat deur is wat sy deurgemaak het nie na dit alles ook nog met 'n skuldgevoel kan rondloop omdat sy nie onvoorwaardelik kan vergewe nie. Dis moeilik genoeg as so barbaar tot bekering kom en om vergifnis vra maar dit is onmoontlik as daar geen berou is nie.
As jy wil verskil antwoord asb eers al die vra wat ek jou gevra het. Terwyl jy opreg daarmee besig is sal jy agterkom watse addersnes jy oopkrap.
Dit wil vir my lyk of jy 2-3 onderwerpe wil saamflans die hele tyd, wat mens seker sal probeer doen, vergifnis, bekering en berou.
Nou sê God in Sy Woord, jy moet jou medemens nét so vergewe – GEEN VOORWAARDES nie! Jy kan nie as God jou onvoorwaardelik vergewe, ewe skielik nou jou eie voorwaardes stel nie. Jy moet ONVOORWAARDELIK vergewe.
Hoekom nie? Want God kan NIE JOU sondes vergewe, as jy NIE die wat teen JOU gesondig het EERS vergewe het nie.
Luk 17:4 En as hy sewe maal op ‘n dag teen jou sondig en sewe maal op ‘n dag na jou terugkom en sê: Ek het berou— MOET jy hom vergewe.
Kom ek vra jou 'n eenvoudige vraag dan antwoord jy opreg. Vergewe God iemand wat nie Sy offer (Jesus Christus) aanvaar het nie? Dan die tweede vraag. kan daar enige vergifnis sonder 'n offer wees? Gaan lees eers wat se die Bybel voor jy antwoord.